Държавен вестник, бр. 56, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  56
9. участва със свои представители в рабо­
тата на експертни комитети на международни 
организации в областта на правното сътруд­
ничество и правната помощ по граждански 
и по наказателни въпроси;
10. участва със свои експерти в работни 
групи към Междуведомствения съвет по учас­
тието на Република България в НАТО и дава 
становища по проекти на нормативни актове, 
свързани с участието на Република България 
в Северноатлантическия съюз;
11. координира и подготвя процеса на под­
готовка и одобряване проектите на рамкови 
позиции, позиции и указания по въпросите 
от компетентност на министерството, които 
се разглеждат от Европейския съвет, Съвета 
на Европейския съюз и спомагателните му 
органи и в процеса на комитология, както 
и проектите на рамкови позиции по Белите 
и Зелените книги на Европейската комисия;
12. нотифицира актовете от българското 
законодателство, с които се въвеждат мерки на 
национално ниво, необходими за изпълнение и 
прилагане на актовете на Европейския съюз в 
областта на сътрудничеството по гражданско­
правни въпроси, наказателноправни въпроси 
и дружественото право;
13. участва със свои представители в ра­
ботните групи към Съвета по европейските 
въпроси и координира и участва в изготвянето 
на материали от компетентност на министъра 
за Съвета по европейските въпроси;
14. ръководи и осигурява организационно 
и технически дейността на Работна група 4 
„Дружествено право“ и Работна група 33 
„Сътрудничество в областта на правосъдието“ 
към Съвета по европейските въпроси към 
Министерския съвет;
15. оказва методическа помощ и дава кон­
кретни указания на органите на съдебната 
система по осъществяването на междуна­
родната правна помощ по граждански и по 
наказателни дела;
16. ръководи, разпределя и контролира 
работата по международните съдебни, след­
ствени, прокурорски и съдебноизпълнителски 
поръчки;
17. организира работата, свързана с екзеква­
турите на българските съдебни и арбитражни 
решения за чужбина и на чуждите съдебни и 
арбитражни решения, изпратени за призна­
ване и изпълнение в Република България, и 
по трансфера на наказателни производства и 
по признаването на присъди;
18. обработва постъпващите от прокурату­
рите в страната постановления и съобщения 
за образуване на наказателни производства 
срещу чужди граждани и такива, по които 
чужди граждани са претърпели вреди от 
престъпления;
19. координира дейностите, осъществявани 
на територията на страната по екстрадицията 
на български и чужди граждани от чужбина 
и на чужди граждани от България;
20. координира дейностите по трансфера 
на български граждани от чужбина и поиска­
ните трансфери на осъдени чужди граждани 
в България;
21. поддържа статистика за международ­
ната правна помощ по граждански дела и по 
наказателни дела, екстрадициите, трансферите 
на осъдени лица, трансферите на наказателни 
производства и признаването на присъди;
22. подпомага министъра при осъществя­
ване на правомощията му по чл. 5, т. 18 и 19; 
23. съгласува информацията във връзка 
с процедури срещу Република България за 
неизпълнение на задълженията, произтичащи 
от правото на Европейския съюз в областта 
на правосъдието и дружественото право, 
както и по други въпроси от компетентност 
на министерството.
Чл. 32. (1) Към министъра на правосъдието 
има Инспекторат по Закона за съдебната власт.
(2) Инспекторатът на министъра на право­
съдието по Закона за съдебната власт:
1. проверява дейността на държавните и 
частните съдебни изпълнители, на съдиите 
по вписванията, включително дейността по 
образуването, движението и приключването 
на изпълнителните дела, делата по вписва­
нията и обобщава и анализира практиката 
по тези дела;
2. съхранява обобщената информация за 
образуването, движението и приключването 
на изпълнителните дела на държавните и 
частните съдебни изпълнители и на делата 
по вписванията;
3. проверява дейността на длъжностните 
лица по регистрацията по Закона за търгов­
ския регистър;
4. проверява и анализира дейността на но­
тариусите съвместно с инспектор-нотариуси;
5. подпомага министъра при осъществяване 
на правомощията му по изготвяне на предло­
жения за приемане на тълкувателни решения 
или тълкувателни постановления, както и за 
изготвяне на становища по направени предло­
жения за приемане на тълкувателни решения 
или тълкувателни постановления;
6. осъществява текущ контрол за правил­
ното организиране и провеждане на стажа за 
придобиване на юридическа правоспособност 
и участва в провеждането на изпита за при­
добиване на юридическа правоспособност;
7. извършва организационно-техническа­
та дейност, необходима за обезпечаване на 
взаимодействието между министъра на пра­
восъдието и Висшия съдебен съвет;